પાલનપુર | પાલનપુરના ડેરી રોડ પર આવેલ આદર્શ હાઇસ્કુલની સામે ગાયની એક વાછરડીના પગમાં કોઇક અસામાજિક તત્વો દ્વારા લોખંડનો તાર વીંટી દેવામાં આવ્યો હતો. જેને લઈને વાછરડીના પગમાં કાપો પડ્યો હતો અને લોહીલોહાણ હાલતમાં આ વાછરડી ફરી રહી હતી. જ્યાં નજીકની મહિલા આર્ટસ કોલેજના છાત્રોની નજર પડતાં તાત્કાલિક સરકારની એનિમલ હેલ્પલાઇન 1962 નો સંપર્ક કરી તેને બોલાવી હતી અને આ વાછડીને સારવાર કરાવી હતી. જેને લઇને આજુબાજુના રહીશોએ આ વિદ્યાર્થીઓની પ્રશંસનીય કામગીરીને બિરદાવી હતી. તસવીર-ભાસ્કર